અમદાવાદ: શિક્ષણ બોર્ડ દ્વારા માર્ચમાં લેવાયેલી ધોરણ ૧૦ની પરીક્ષામાં સીસીટીવી ફૂટેજના આધારે ગેરરીતિ આચતા ઝડપાયેલા અમદાવાદના ૭૧ વિદ્યાર્થીનું પરિણામ જાહેર થઇ ચૂક્યું છે. અમદાવાદ શહેર અને ગ્રામ્યના કુલ ૭૧ વિદ્યાર્થી સહિત રાજ્યના ૧,૧૯૮ વિદ્યાર્થીનું પરિણામ ગેરરીતિને કારણે અનામત રખાયું હતું. અમદાવાદના ૩૦ વિદ્યાર્થીનું પરિણામ એક વર્ષ માટે રદ કરાયું છે. જ્યારે અન્ય ૪૧ વિદ્યાર્થીના અેક કે બે વિષયનાં પરિણામ રદ થતાં તેમને જુલાઇમાં પૂરક પરીક્ષા આપવાની તક મળશે.